আজ মহালয়া। পিতৃপক্ষের অবসানে দেবীপক্ষের সূচনা। আশ্বিনের শারদ প্রাতে বীরেন্দ্র কৃষ্ণ ভদ্রের স্তোত্রপাঠে ঘুম ভেঙেছে বাঙালির। ভোর হতেই গঙ্গার ঘাটে ঘাটে চলছে তর্পণ। দুর্ঘটনা এড়াতে প্রতিটি ঘাটেই মোতায়েন কলকাতা পুলিসের ডিজাস্টার ম্যানেজমেন্ট টিম।
 ওয়েব ডেস্ক: আজ মহালয়া। পিতৃপক্ষের অবসানে দেবীপক্ষের সূচনা। আশ্বিনের শারদ প্রাতে বীরেন্দ্র কৃষ্ণ ভদ্রের স্তোত্রপাঠে ঘুম ভেঙেছে বাঙালির। ভোর হতেই গঙ্গার ঘাটে ঘাটে চলছে তর্পণ। দুর্ঘটনা এড়াতে প্রতিটি ঘাটেই মোতায়েন কলকাতা পুলিসের ডিজাস্টার ম্যানেজমেন্ট টিম। শহর কলকাতার পাশাপাশি জেলায় জেলায় গঙ্গার ঘাটে চলছে তর্পণ। হিন্দু শাস্ত্রমতে সূর্য কন্যারাশিতে প্রবেশ করলে পিতৃপক্ষ শুরু হয়। এই সময় পূর্ব পুরুষদের আত্মা পরিবারে ফিরে আসেন। থাকেন দেবীপক্ষ শেষ হওয়া পর্যন্ত। মহালয়ার অমাবস্যা তিথিতে পিতৃপক্ষ শেষ হয়ে দেবীপক্ষ শুরু হয়। এদিকে, উত্‍সবের মাঝে বিষাদ। তর্পণ করতে গিয়ে তলিয়ে গেলেন দুজন। হাওড়ার রামকৃষ্ণপুর ঘাটের ঘটনা। পরে মৃত অবস্থায় উদ্ধার করা হয় ১৫ বছরের দীপক যাদবকে। অন্যজনের খোঁজে তল্লাসি চলছে।